**ΑΝΑΚΟΙΝΩΣΗ**

**Πρακτική Άσκηση με Επιδότηση από το ΕΣΠΑ**

**Εαρινό Εξάμηνο 2022 – 2023 – Δ΄ κύκλος αιτήσεων**

**Μόνο για φοιτητές των Πανεπιστημιακών Τμημάτων**

Το Γραφείο Πρακτικής Άσκησης ενημερώνει τους φοιτητές των Τμημάτων του ΕΛΜΕΠΑ ότι υπάρχουν **15 διαθέσιμες θέσεις** για την υλοποίηση τρίμηνης προαιρετικής πρακτικής άσκησης με επιδότηση από το έργο «Πρακτική Άσκηση του Ελληνικού Μεσογειακού Πανεπιστημίου για το ακαδημαϊκό έτος 2022-2023 /MIS 5183491» - ΕΣΠΑ 2014-2020 (οι θέσεις ΕΣΠΑ για εξάμηνη πρακτική άσκηση φοιτητών των Τμημάτων του π. ΤΕΙ Κρήτης έχουν καλυφθεί).

Η ανακοίνωση αφορά **μόνο** φοιτητές που πληρούν τις προϋποθέσεις έναρξης πρακτικής άσκησης σύμφωνα με το Πρόγραμμα Σπουδών του Τμήματός τους και ενδιαφέρονται να πραγματοποιήσουν πρακτική με ημερομηνία έναρξης **1η Ιουλίου** ή **1η Αυγούστου** **2023** και ημερομηνία ολοκλήρωσης το αργότερο έως 31/10/2023.

Οι φοιτητές που πληρούν τις προϋποθέσεις καλούνται να καταθέσουν στη Γραμματεία του Τμήματός τους α) [Αίτηση Φοιτητή](https://praktiki.hmu.gr/wp-content/uploads/2023/02/%CE%91%CE%AF%CF%84%CE%B7%CF%83%CE%B7-%CF%86%CE%BF%CE%B9%CF%84%CE%B7%CF%84%CE%AE-%CE%B3%CE%B9%CE%B1-%CE%A0%CF%81%CE%B1%CE%BA%CF%84%CE%B9%CE%BA%CE%AE-2022-23-1.pdf), β) [Βεβαίωση Αποδοχής από το φορέα απασχόλησης](https://praktiki.hmu.gr/wp-content/uploads/2023/02/%CE%92%CE%B5%CE%B2%CE%B1%CE%AF%CF%89%CF%83%CE%B7-%CE%91%CF%80%CE%BF%CE%B4%CE%BF%CF%87%CE%AE%CF%82-%CE%B1%CF%80%CF%8C-%CF%86%CE%BF%CF%81%CE%AD%CE%B1-2022-23-1.pdf) και γ) τα δικαιολογητικά με τα ατομικά στοιχεία του φοιτητή (Ταυτότητα, ΑΦΜ, [Βεβαίωση απογραφής ΕΦΚΑ](https://www.efka.gov.gr/el/bebaiose-apographes), Λογαριασμός Τραπέζης). Τα παραπάνω δικαιολογητικά πρέπει να καταθέσουν και οι φοιτητές που έχουν υποβάλλει αίτηση εκδήλωσης ενδιαφέροντος για υλοποίηση πρακτικής το εαρινό εξάμηνο 2022-2023.

**Κατάθεση δικαιολογητικών από Πέμπτη 1/6/2023 έως το αργότερο Πέμπτη 15/6/2023**

Όλοι οι ενδιαφερόμενοι φοιτητές για έναρξη πρακτικής και για τις δύο παραπάνω ημερομηνίες πρέπει να καταθέσουν αίτηση έως 15/6. Δεν θα υπάρξει επόμενος κύκλος αιτήσεων για το τρέχον ακαδημαϊκό έτος, εκτός και αν προκύψουν κενές θέσεις από την παρούσα πρόσκληση.

Οι 15 διαθέσιμες θέσεις αφορούν τοποθετήσεις στον ιδιωτικό ή δημόσιο τομέα και κατανέμονται στα παρακάτω Τμήματα, σύμφωνα με την εκδήλωση ενδιαφέροντος και τις προηγούμενες τοποθετήσεις, ως εξής:

* Διοικητικής Επιστήμης και Τεχνολογίας: 2 θέσεις
* Διοίκησης Επιχειρήσεων και Τουρισμού: 2 θέσεις
* Ηλεκτρολόγων Μηχανικών και Μηχανικών Υπολογιστών: 2 θέσεις
* Ηλεκτρονικών Μηχανικών: 2 θέσεις
* Λογιστικής και Χρηματοοικονομικής: 2 θέσεις
* Μουσικής Τεχνολογίας και Ακουστικής: 2 θέσεις
* Μηχανολόγων Μηχανικών: 3 θέσεις

Κενές θέσεις σε ένα Τμήμα θα καλυφθούν αναλογικά από φοιτητές άλλων Τμημάτων. Σε περίπτωση που ο αριθμός αιτήσεων είναι μεγαλύτερος από τον αριθμό των διαθέσιμων θέσεων ανά Τμήμα, η επιλογή και τοποθέτηση των φοιτητών σε επιδοτούμενες θέσεις πρακτικής άσκησης θα γίνει από το Τμήμα του με τα κριτήρια επιλογής που είναι αναρτημένα στην ιστοσελίδα του Γραφείου Πρακτικής Άσκησης. Μετά την ανακοίνωση των αποτελεσμάτων, οι δυνητικά δικαιούχοι έχουν δικαίωμα ένστασης επί των αποτελεσμάτων εντός 5 ημερολογιακών ημερών η οποία κατατίθεται στη Γραμματεία του Τμήματός τους. Η Συνέλευση του Τμήματος εξετάζει το αίτημα και αποφασίζει για την ένταξη του φοιτητή σε επιδοτούμενη θέση ΕΣΠΑ.

Οι φοιτητές που θα ενταχθούν στο έργο ΕΣΠΑ θα αποζημιωθούν με το ποσό των 280,00 € μηνιαίως για πρακτική άσκηση πλήρους απασχόλησης σαράντα (40) ωρών εβδομαδιαίως.

**Οδηγίες για τους Φοιτητές**

* **Οδηγίες** για την Πρακτική Άσκηση φοιτητών του Πανεπιστημίου διατίθενται στον [Κανονισμό ΠΑ φοιτητών ΠΠΣ ΕΛΜΕΠΑ 2022-2023](https://praktiki.hmu.gr/wp-content/uploads/2023/05/%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%A0%CE%91-%CF%86%CE%BF%CE%B9%CF%84%CE%B7%CF%84%CF%8E%CE%BD-%CE%95%CE%9B%CE%9C%CE%95%CE%A0%CE%91.pdf)

Διαθέσιμες θέσεις πρακτικής άσκησης οι φοιτητές μπορούν να αναζητούν:

Στην ιστοσελίδα του Γραφείου Πρακτικής Άσκησης

* [Θέσεις Πρακτικής Άσκησης](https://praktiki.hmu.gr/%ce%b1%ce%b3%ce%b3%ce%b5%ce%bb%ce%af%ce%b5%cf%82-%cf%80%cf%81%ce%b1%ce%ba%cf%84%ce%b9%ce%ba%ce%ae%cf%82-%ce%ac%cf%83%ce%ba%ce%b7%cf%83%ce%b7%cf%82/)

Στο Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ «[ΑΤΛΑΣ](https://praktiki.hmu.gr/%ce%b1%cf%84%ce%bb%ce%b1%cf%83/)»

* Είσοδος – Προπτυχιακός φοιτητής <http://submit-atlas.grnet.gr>

Οι φοιτητές κατά τη συνέντευξη/συνεννόηση με τους πιθανούς φορείς θα πρέπει α) να ενημερώνουν για τη διάρκεια της πρακτικής άσκησης όπως αναφέρεται στο πρόγραμμα σπουδών τους και β) να τους προσκομίζουν τις παρακάτω οδηγίες:

* **Κατεβάστε τις** [**οδηγίες**](https://praktiki.hmu.gr/wp-content/uploads/2023/01/Οδηγίες-προς-φορέα-απασχόλησης-φοιτητή-_Πρακτική-Άσκηση-2022-23-ΠΠΣ-ΕΛΜΕΠΑ.pdf) **για τους φορείς απασχόλησης φοιτητών ΕΛΜΕΠΑ**

Για περισσότερες πληροφορίες απευθυνθείτε στο Γραφείο Πρακτικής Άσκησης του Πανεπιστημίου ή στον [Υπεύθυνο πρακτικής άσκησης Τμήματος](https://praktiki.hmu.gr/%cf%83%cf%85%ce%bd%ce%b5%cf%81%ce%b3%ce%b1%ce%b6%cf%8c%ce%bc%ce%b5%ce%bd%ce%b1-%cf%84%ce%bc%ce%ae%ce%bc%ce%b1%cf%84%ce%b1/).

Γραφείο Πρακτικής Άσκησης

*Τηλέφωνα: 2810 379431, 2810 379472*

*Email:* [*gpa@hmu.gr*](mailto:gpa@hmu.gr)

*Web Address:* <https://praktiki.hmu.gr/>